Zuma besoek Mandela in hospitaalMandela. Foto: GCIS “Madiba se gesondheid hou aan verbeter maar sy toestand bly ernstig,” het Zuma in ŉ verklaring gesê. “Ons vra steeds dat mense Madiba in hul gebede hou en hom ŉ spoedige herstel toewens.” Zweli Mkhize, tesourier-generaal van die ANC, het Zuma vergesel. Die ANC het intussen gesê hy is aangemoedig deur die president se verklaring. “Ons is dankbaar teenoor die president en tesourier-generaal dat hulle ons geliefde staatsman namens die mense van Suid-Afrika en die wêreld besoek het,” het Jackson Mthembu, woordvoerder van die ANC, gesê. Mandela is vroeg Saterdagoggend in die hospitaal opgeneem weens ŉ voortdurende longkwaal.